Hr Jürgen Ligi

Rahandusminister

 30.01.2025

**Mootorsõidukite omanike ülevaade**

Lugupeetud rahandusminister

Eesti demograafiline olukord on viimastel aastatel läbi teinud olulisi muutusi, mida mõjutavad nii sündimus, vananev rahvastik kui ka ränne. Meie ühiskonna liikmete üheks toimetuleku osaks on kindlasti inimeste liikuma pääsemine iseseisvalt ja selleks vajavad nad tihtipeale isiklikku autot.

Üks ühiskonna nõrgem osa on kindlasti eakad ja teine rohkem kannatav ühiskonna grupp on lastega pered, kellel on tihtipeale oma igapäevaste toimetustega toimetulekuks vaja autot ja lastega peredes vahetevahel ka kahe auto vajadus. Eriti on see oluline just maapiirkondades, kus riik ei suuda tagada piisavat kvaliteetset ühistransporti. Isikliku auto omamine on Eestis väga oluline toimetulekuks ja sellest tulenevalt loodetavasti riigil on ka ülevaade kellelt täna riik on alustanud mootorsõidukimaksu kogumist. Peredele ei paku ka lahendusest paljukiidetud kastirattad lahendust. Tänases (30.01) Maalehes on väljatoodud, et maapiirkondade teedel kastirattad lihtsale ei pea vastu.

Seoses sellega palun Teil vastata alljärgnevatele küsimustele:

1. Loodetavasti on olemas korralik statistika inimestele kuuluvatest sõidukitest ja nende omanikest. Kui palju on üle 65-aastastel Eesti elanikel isiklik auto?
2. Teine oluline grupp on lastega pered, sooviks ülevaadet kui palju on eesti alla 18 aastaste lastega peresid ja kui paljud neist omavad igapäevasteks sõitudeks ühte või ka mitut autot?

Lugupidamisega

/allkirjastatud digitaalselt/

Lauri Laats

Eesti Keskerakonna fraktsiooni esimees